VM i ishockey 2004

Verdensmesterskabet i ishockey 2004 var det 68. verdensmesterskab i ishockey gennem tiden. Mesterskabet blev afgjort i flere niveauer. Det egentlige verdensmesterskab (A-VM) med deltagelse af de 16 bedste hold blev spillet i Prag og Ostrava, Tjekkiet i perioden 24. april – 9. maj 2004.

Canada vandt VM for andet år i træk og for 23. gang i alt. Dermed overtog Canada rekorden for flest VM-titler gennem tiden, som de indtil da havde delt med Sovjetunionen. Sverige vandt sølv (også for andet år i træk) efter at have tabt finalen mod Canada med 3-5.

De 12 næstbedste hold spillede VM i 1. division (B-VM) i to grupper i hhv. Norge og Polen. 2. Division (C-VM) blev spillet i to grupper i hhv. Spanien og Litauen, mens 3. division (D-VM) afvikledes i Island.

VM 

Det egentlige VM (A-VM) blev spillet i Tjekkiet i perioden 24. april – 9. maj 2004. To ishockeyhaller blev anvendt: Sazka Arena i Prag og CEZ Arena i Ostrava.

16 lande deltog i mesterskabet. Heraf havde de 13 hold kvalificeret sig ved at slutte som de 13 bedste ved VM i ishockey 2003. Derudover repræsenterede Japan Fjernøsten ved at slå Sydkorea 4-1 i en kvalifikationskamp i Tokyo. De sidste to lande, Kasakhstan og Frankrig, havde kvalificeret sig ved at vinde hver deres 1. divisionsgruppe ved VM 2003.

Indledende runde 

De 16 lande var ved lodtrækning blevet inddelt i fire grupper á fire hold. De tre bedste fra hver gruppe gik videre til mellemrunden, mens det dårligste hold fra hver gruppe fortsatte i nedrykningsspillet.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og D samledes i gruppe E, mens holdene fra gruppe B og C samledes i gruppe F. Resultaterne fra den indledende runde blev taget med til mellemrunden. De fire bedste hold i hver gruppe gik videre til kvartfinalerne.

Slutspil

Nedrykningsspil 

De fire hold, der sluttede på sidstepladsen i de fire indledende grupper, spillede nedrykningsspil. De to bedste hold kvalificerede sig til næste VM, mens de to dårligste "rykkede ned" i 1. division.

Gruppe G

Resultaterne betød, at Japan og Frankrig rykkede ned i 1. division.

Danmarks trup

1. division 

De 12 næstbedste hold spillede om verdensmesterskabet i 1. division (B-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års A-VM. De to hold, der sluttede på sidstepladsen i hver gruppe, rykkede ned i 2. division.

Gruppe A blev spillet i Oslo, Norge, mens gruppe B blev afviklet i Gdansk, Polen.

Dermed kvalificerede Hviderusland og Slovenien sig til A-VM 2005, mens Belgien og Sydkorea rykkede ned i 2. division.

2. division 

De 12 tredjebedste hold spillede om verdensmesterskabet i 2. division (C-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års VM i 1. division. De to hold, der sluttede på sidstepladsen i hver gruppe, rykkede ned i 3. division.

Gruppe A blev spillet i Jaca, Spanien, mens gruppe B blev afviklet i Elektrenai, Litauen.

Dermed kvalificerede Kina og Litauen sig til VM i 1. division året efter, mens Luxembourg og Sydafrika rykkede ned i 3. division.

3. division 

VM i 3. division blev spillet i Reykjavik, Island. De to bedste hold rykkede op i 2. division.

Dermed kvalificerede Island og Tyrkiet sig til det efterfølgende VM i 2. division (C-VM).

Samlet rangering

Kilder / eksterne henvisninger 
 IIHF (officiel hjemmeside)
 VM i ishockey (officiel hjemmeside)

2004
Ishockey i 2004